येदियुरप्पा की राज्यपाल से लड़ाई दिल्ली पहुंची  
कर्नाटक के सीएम येदियुरप्पा और राज्यपाल के बीच तनातनी दिल्ली पहुंच गई है। येदियुरप्पा बीजेपी के बड़े नेताओं से मिलने के लिए दिल्ली पहुंच चुके हैं।
कर्नाटक के मुख्यमंत्री बीएस येदियुरप्पा और राज्यपाल एचआर भारद्वाज के बीच तनातनी अब दिल्ली पहुंच गई है। येदियुरप्पा बीजेपी के बड़े नेताओं से मिलने के लिए दिल्ली पहुंच चुके हैं।  बीजेपी मांग कर रही है कि राज्यपाल को वापस बुला लिया जाए। राज्यपाल ने हाल ही में येदियुरप्पा के खिलाफ भूमि घोटाले में जांच करने की अनुमति दी थी, जिसके बाद बीजेपी समर्थकों ने शनिवार को कर्नाटक बंद का ऐलान किया था।  इस बीच, बीजेपी नेता सोमवार को राष्ट्रपति प्रतिभा पाटिल से मुलाकात करने वाले हैं। बीजेपी के वरिष्ठ नेता राष्ट्रपति से मिलकर राज्यपाल की शिकायत करेंगे।